TTCL วิ่งฉิว 10% นิวไฮรอบ 5เดือน หลังจับมือพันธมิตรญี่ปุ่น Sojitz ลุยประมูลงานตปท.เต็มสูบ
TTCL วิ่งฉิว 10% นิวไฮรอบ 5 เดือน หลังจับมือพันธมิตรญี่ปุ่น Sojitz ลุยประมูลงานตปท.เต็มสูบ โดยล่าสุด ณ เวลา 15.18 น. อยู่ที่ระดับ 9.20 บาท บวก 0.80 บาท หรือ 9.52% สูงสุดที่ระดับ 9.25 บาท ต่ำสุดที่ระดับ 8.50 บาท ด้วยมูลค่าการซื้อขาย 111.92 ล้านบาท
3 ก.ย. 2561

ผู้สื่อข่าวรายงานว่า ราคาหุ้น บริษัท ทีทีซีแอล จำกัด (มหาชน) หรือ TTCL ณ เวลา 15.18 น. อยู่ที่ระดับ 9.20 บาท บวก 0.80 บาท หรือ 9.52% สูงสุดที่ระดับ 9.25 บาท ต่ำสุดที่ระดับ 8.50 บาท ด้วยมูลค่าการซื้อขาย 111.92 ล้านบาท

โดยราคาหุ้น TTCL ปรับตัวขึ้นสูงสุดในรอบ 5 เดือน นับตั้งแต่ราคาปิดที่ระดับ 9.20 บาท เมื่อวันที่ 21 มี.ค.ที่ผ่านมา หลังมีการรายงานข่าวว่าตั้งแต่ต้นปีจนถึงปัจจุบัน บริษัทมีงานใหม่แล้วกว่า 1.5 หมื่นล้านบาท ซึ่งช่วยหนุนมูลค่างานในมือ (Backlog) มาที่ 2.1 หมื่นล้านบาท ขณะที่การได้ Sojitz Corporation จากญี่ปุ่น เข้าเป็นพันธมิตรร่วมถือหุ้นในบริษัทจะช่วยให้มีโอกาสรับงานในเมียนมา, เวียดนาม และไทย
รวมทั้งขยายเข้าไปรับงานในรัสเซีย และประเทศเกิดใหม่ด้วย โดยล่าสุดบริษัทจะจับมือกับ Sojitz เข้าประมูลงานต่างประเทศ 2 โครงการ มูลค่ารวม 500 ล้านดอลลาร์ ซึ่งคาดจะรู้ผลอีก 9 เดือน